A Pápai Református Kollégium „Tánc-Lánc” Alapfokú Művészeti Iskolában folyó pedagógiai munka eredményességének értékelése, az intézmény Pedagógiai Programjában meghatározott feladatok alapján a 2020-2021. tanévben.

A református szellemű nevelésben mindig fontos szerepe volt a közösségépítésnek, azoknak a tevékenységeknek, amelyeken keresztül az ember a mindennapokban a magyar kultúra, művészet segítségével megtapasztalhatja mindazt a csodát, amivel az embert megajándékozta. A magyar népi kultúrát át meg átszőtte az Örökkévaló Isten tisztelete, Krisztus szeretete, így az Alapfokú Művészeti Iskola is az evangélium hirdetésének az eszköze. Az iskola profiljában, a néptánc a meghatározó.

A COVID 19 világjárvány miatt már egy rendkívüli tanév volt intézményeink mögött. 2020 nyarán kicsit enyhült a helyzet, de várható volt, hogy a vírus továbbra is átírja az intézmények megszokott rendjét.

A Tán-Lánc Művészeti Alapiskola vezetésének, tanárainak, munkatársainak elkötelezett, új utakat kereső munkájának köszönhetően, az intézmény, diáklétszám veszteség nélkül élte túl az első járvánnyal sújtott tanévet, sőt a tanuló létszám 10 fővel emelkedett. A 2020-2021. tanévre is rányomta bélyegét az itt maradó járvány.

Az intézmény, mindig mindent megtett a személyes kapcsolat felvételéért, amennyiben a járványügyi intézkedések erre, ha korlátok között is, de lehetőséget adtak. Ennek jegyében tartották meg 2020 őszén a bemutatkozókat, a pápai és a pápa környéki iskolákban. Az őszi rendezvényeket, szüreti felvonulásokat már nem lehetett megtartani. November 11-től a felsőtagozatosok és középiskolás korúak újra digitális oktatási rendben tanulhattak. Újabb feladatot hozott a „vegyes” oktatás, voltak csoportok, akik jelenléti oktatásban, voltak akik digitális formában folytatták a munkát. Ebben soha nem látott és hallott rendkívüli helyzetben sem adták fel a szolgálatot.

Ez a helyzet ismét azt hozta, hogy a tavaszi rendezvények, versenyek is mind újra lemondásra kerültek. 2021. márciusban újra teljes zárlat következett, majd május 11-n indult újra az élet.

Amint lehetőség volt rá, a diákok igyekeztek részt venni a települések rendezvényein. 2021 nyarán is megtartották a nyári napközis táborokat és részt vettek Kővágóörsön a KŐFESZT fesztiválon.

A Dunántúli Református Egyházkerület vezetése és közössége, hálát adva Isten gondviselő, megtartó szeretetéért, ezen a fórumon is szeretné megköszönni és nagyra becsülését kifejezni Pápai Református Kollégium Tánc-Lánc Művészeti Isten Alapiskola vezetésének, tanárainak, munkatárainak, szülőknek és diákoknak, aki ebben a rendkívüli helyzet második tanévében is hűségesen végezték a rájuk bízott szolgálatot.

Pápa, 2021. augusztus 26.

Dunántúli Református Egyházkerület